รัฐบาลไทย-ข่าวทำเนียบรัฐบาล-​ทส.-กษ. หารือทางออกพิพาทที่ ส.ป.ก.เขาใหญ่ ขอตรวจสอบแนวเขตใหม่หมด หากทับซ้อนให้ คณะอนุกรรมการ One Map ชี้ขาด พร้อมเตรียมทำ  MOU เสนอรัฐบาลในการกำหนดเป็นมาตรการการทำงานสำหรับอนาคต
วันจันทร์ที่ 4 มีนาคม 2567
04/03/2567
​ทส.-กษ. หารือทางออกพิพาทที่ ส.ป.ก.เขาใหญ่ ขอตรวจสอบแนวเขตใหม่หมด หากทับซ้อนให้ คณะอนุกรรมการ One Map ชี้ขาด พร้อมเตรียมทํา  MOU เสนอรัฐบาลในการกําหนดเป็นมาตรการการทํางานสําหรับอนาคต
​ทส.-กษ. หารือทางออกพิพาทที่ ส.ป.ก.เขาใหญ่ ขอตรวจสอบแนวเขตใหม่หมด หากทับซ้อนให้ คณะอนุกรรมการ One Map ชี้ขาด พร้อมเตรียมทํา  MOU เสนอรัฐบาลในการกําหนดเป็นมาตรการการทํางานสําหรับอนาคต
วันนี้ (4 มีนาคม 2567) เวลา 11.00 ณ ห้องประชุม 2503 ตึกบัญชาการ 2 ทําเนียบรัฐบาล นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายประยูร อินสกุล ปลัดกระทรวงเกษตรและสหกรณ์ นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช นายวิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) และ นายชัยวัฒน์ ลิ้มลิขิตอักษร ผู้อํานวยการสํานักอุทยานแห่งชาติ กรมอุทยานแห่งชาติ สัตว์ป่าและพันธุ์พืช ได้แถลงข่าวร่วมกัน ภายหลังการประชุมแก้ไขปัญหาข้อพิพาทกรณีการออกเอกสารสิทธิ์ที่ดิน ส.ป.ก. 4-01 ต.หมูสี อ.ปากช่อง จ.นครราชสีมา ระหว่างกระทรวงทรัพยากรธรรมชาติและสิ่งแวดล้อม และกระทรวงเกษตรและสหกรณ์ สรุปสาระสําคัญ ดังนี้
ปลัดกระทรวงทรัพยากรธรรมชาติและสิ่งแวดล้อม กล่าวว่า วันนี้ได้รับมอบหมายจาก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และพลตํารวจเอก พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม ให้ประชุมร่วมกับปลัดกระทรวงเกษตรและสหกรณ์ อธิบดีกรมอุทยานแห่งชาติ สัตว์ป่า และพันธุ์พืช เลขาธิการ ส.ป.ก. ผู้ช่วยสํานักงานที่ดินแห่งชาติ ผู้อํานวยการสํานักอุทยานแห่งชาติ และทุกภาคส่วนที่เกี่ยวข้อง เพื่อหารือในการหาทางออกการแก้ปัญหาการออกเอกสาร ส.ป.ก.ทับซ้อนพื้นที่อุทยานแห่งชาติเขาใหญ่ จ.นครราชสีมา ซึ่งการประชุม เป็นไปอย่างเรียบร้อยและได้ข้อเสนอที่เป็นประโยชน์ โดยมีเป้าหมายในการทํางานเพื่อพี่น้องประชาชน สําหรับในส่วนของกระทรวงทรัพยฯ นอกจากจะดูแลพื้นที่ป่าและทะเล ยังดูแลสัตว์ป่า และบางส่วนก็ดูแลพื้นที่ของพี่น้องประชาชนด้วย เช่นเดียวกับกระทรวงเกษตรที่ดูแลพื้นที่ทํากินของประชาชน ดังนั้นการหารือวันนี้จะมีแนวทางในการทํางานที่เป็นมาตรการในการทํางานทั้งที่ผ่านมาและในอนาคต เพื่อจะนําไปสู่แนวทางการทํางานที่จะมีประสิทธิภาพในการทํางานร่วมกัน วันนี้ได้นําข้อเท็จจริงมาพูดคุยกันทั้งหมด รวมถึงการวางแนวทางการทํางานร่วมกัน และจะมีการทํา MOU และนําเสนอรัฐบาลในการกําหนดเป็นมาตรการการทํางานสําหรับในอนาคตต่อไป
นอกจากนี้ กระทรวงทรัพยากรธรรมชาติและสิ่งแวดล้อมได้เสนอไปยังกระทรวงเกษตรและสหกรณ์คือต่อไปนี้การออกที่ดิน ส.ป.ก. ต้องมีคณะกรรมการที่เรียกว่า เจ้าของที่ดินของ 9 หน่วยงาน ต้องไปรับรองแนวเขตด้วย ซึ่งได้มีการเสนอไปยังเลขาธิการฯ ส.ป.ก. รับไปดําเนินการแล้ว และเสนอสํานักงานคณะกรรมการนโยบายที่ดินแห่งชาติ (สคทช.) เป็นแนวทางในการดําเนินงาน เพราะการที่จะออกแนวเขตของรัฐต้องมีการรับรองที่ดิน ส่วนพื้นที่ที่เป็น corridor ซึ่งเป็นการเชื่อมต่อระหว่างอุทยานฯ ที่ต้องรักษาไว้สําหรับการดูแลของสัตว์ป่าในการเชื่อมโยง ซึ่งเป็นเรื่องนโยบายของรัฐบาลในพื้นที่สีเขียวก็จะเป็นข้อตกลง MOU ร่วมกันในการทํางาน ในส่วนที่เป็นกฎหมายเฉพาะของอุทยานฯ คือ พ.ร.บ. อุทยานแห่งชาติ พ.ศ. 2562 กรมอุทยานแห่งชาติ สัตว์ป่า และพันธุ์พืช ก็ได้มีการดําเนินการกันพื้นที่ในเขตอุทยานฯ อยู่แล้ว ยืนยันวันนี้ทุกหน่วยงานบูรณาการทํางานกันอย่างเต็มที่ทั้งเรื่องของป่าไม้ สัตว์ป่า และพี่น้องประชาชน เพื่อให้การทํางานเกิดความชัดเจนมากที่สุด
ปลัดกระทรวงเกษตรและสหกรณ์ กล่าวว่า กระทรวงเกษตรฯ ได้มีการทํางานมาโดยลําดับซึ่งเมื่อที่เกิดประเด็นปัญหาตรงนี้แล้ว กระทรวงเกษตรฯ มีคณะกรรมการพัฒนาที่ดิน ซึ่งหลังจากกระทรวงเกษตรฯ ได้รับที่ดินมาจากกระทรวงทรัพย์ฯ กระทรวงเกษตรฯ จะมีคณะกรรมการพัฒนาที่ดิน ในการจําแนกที่ดิน ซึ่งในการประชุมคณะกรรมการฯ ชุดดังกล่าวเห็นว่าในการที่เกิดปัญหาที่ ส.ป.ก เนื่องจากคณะกรรมการนโยบายที่ดินแห่งชาติซึ่งได้ทํา One map ดําเนินการได้อย่างดีมาก แต่ปัญหาคือพอเจอประเด็นปัญหา เช่น ในการจัดทํา One Map ในพื้นที่กลุ่มที่ 2 ก็ได้มีการไปเว้นพื้นที่อุทยานเขาแหลมหญ้า เพราะฉะนั้นการเว้นพื้นที่ดังกล่าวอย่างนี้แล้วพอมีการจัดที่ดินในกลุ่มที่ 3 ได้มีการเว้นเขตอุทยานแห่งชาติเขาใหญ่ในจังหวัดนครราชสีมา และจังหวัดปราจีนบุรี ซึ่งตรงส่วนนี้ กระทรวงเกษตรฯ ได้ให้ฝ่ายเลขาทําเรื่องเพื่อเสนอไปยังประธานคณะกรรมการฯ คือรัฐมนตรีว่าการกระทรวงเกษตรและสหกรณ์ ร้อยเอกธรรมนัส พรหมเผ่า ขอให้คณะกรรมการนโยบายที่ดินแห่งชาติ พิจารณาตรงส่วนไหนที่มีปัญหาให้ดําเนินการมาทําก่อน และคณะ one map จะได้ดําเนินการให้เสร็จ โดยเฉพาะที่อุทยานแห่งชาติเขาใหญ่ให้เสร็จภายใน 2 เดือน ทั้งนี้สิ่งที่จะดําเนินการในขณะนี้คือเมื่อคณะ One map เสนอเข้าสู่คณะกรรมการชุดใหญ่ คณะกรรมการนโยบายที่ดินแห่งชาติแล้ว ได้ข้อยุติอย่างไร ทั้ง 2 กระทรวงจะยึดตามนั้น และเดินตาม One Map ที่คณะกรรมการนโยบายที่ดินแห่งชาติเคาะลงมา ทั้งนี้ ต้องดูว่าที่ดินที่มีอยู่ในแนวเขตถ้าหากอยู่ในเขต ส.ป.ก แต่มีประโยชน์ในการอนุรักษ์ป่า ในการที่จะต้องเป็นพื้นที่ของสัตว์ป่าที่จะใช้ประโยชน์จากพื้นที่ส่วนนั้น หากมีการจัดสรรพื้นที่ให้เกษตรกรไปแล้วจะมีผลกระทบกับแนวเขตตรงส่วนพื้นที่นั้น ทางรัฐมนตรีว่าการกระทรวงเกษตรฯ ได้มีการมอบนโยบายมาแล้วตรงส่วนพื้นที่ดังกล่าวนั้นอาจจะเป็นจุดที่เว้นไว้ไม่ได้จัดสรรให้เกษตรกรอาจจะการปลูกป่าชุมชนเพื่อที่จะเป็นประโยชน์กับอุทยานป่าด้วยตรงส่วนนี้
ส่วนกรณีในแนวเขตของ ส.ป.ก ที่ได้มีการจัดสรรไปและมีประเด็นปัญหาว่าพื้นที่ที่จัดสรรไปไม่ใช่เกษตรกรนั้น ปลัดกระทรวงเกษตรฯ กล่าวว่า ขณะนี้ได้มีคําสั่งมอบหมายให้ผู้ตรวจราชการกระทรวงเกษตรฯ ซึ่งครอบคลุมพื้นที่ทั้งประเทศให้เป็นหัวหน้าทีมและแต่งตั้งคณะทํางานในระดับเขตและระดับจังหวัดตรวจสอบว่าเกษตรกรที่เป็นเจ้าของที่ของ ส.ป.ก. ทั่วประเทศที่มีอยู่เป็นเกษตรกรจริงหรือไม่ หากไม่ใช่เกษตรกรให้ไปยกเลิกสิทธิ์ตรงนั้น แล้วให้มีการตรวจสอบดําเนินทางวินัยกับข้าราชการที่ได้มีการจัดสรรที่ดินให้กับบุคคลภายนอกที่ไม่ใช่เกษตรกรมาถือครองที่ดินของ ส.ป.ก และให้มีการดําเนินการทางวินัยอย่างเคร่งครัด ส่วนตรงไหนที่เป็นที่ดินที่มอบให้กับเกษตรกรแล้วเป็นเกษตรกรที่แท้จริง ตรงส่วนนั้นเกษตรก็ถือครองได้ตามปกติ โดยที่ดินที่ดําเนินการขณะนี้ไม่ได้ทําเฉพาะที่อุทยานแห่งชาติเขาใหญ่เท่านั้น แต่ได้ดําเนินการทั่วทั้งประเทศ เพราะฉะนั้นเบื้องต้นกรณีที่ดินที่เตรียมจะออก หรือที่ดินที่ได้มีการเนินการออกไปแล้ว ตรงไหนที่มีประเด็นปัญหาจะให้มีการพูดคุยกันก่อนในระดับกรม ระดับหน่วยงาน และระดับพื้นที่ ตรงส่วนที่มีปัญหาอุปสรรคหรือที่เกิดการทับซ้อนจะส่งเรื่องนี้ให้คณะกรรมการนโยบายที่ดินแห่งชาติ (คทช.) โดยให้ One Map เป็นผู้ตัดสินเรื่องดังกล่าวและจะยึดตามคณะกรรมการนโยบายที่ดินแห่งชาติ ส่วนในเขตที่ดินที่ต้องเอาไว้อนุรักษ์สิ่งแวดล้อม พื้นที่ที่เป็น Corridor หรือเป็นที่ดินเพื่อสัตว์ป่า ตรงส่วนนี้ถ้ามีเหตุผลและความจําเป็นในเรื่องของการพัฒนาเรื่องของการอนุรักษ์ กระทรวงเกษตรฯ พร้อมที่จะรับประเด็นปัญหามาพิจารณาร่วมกัน
อธิบดีกรมอุทยานแห่งชาติ สัตว์ป่า และพันธุ์พืช กล่าวว่าในส่วนของกรมอุทยานแห่งชาติสัตว์ป่าและพันธุ์พืช ได้มีหารือร่วมกับเลขาธิการ ส.ป.ก. แล้วโดยเราจะกําหนดทีมงานที่ทํางานร่วมกันทั้งในระดับส่วนกลาง ซึ่งวันนี้เราได้มีคณะทํางานส่วนกลางของกรมอุทยานฯ และ ส.ป.ก. และมีหน่วยงานที่อยู่ในพื้นที่ โดยสํานักบริหารพื้นที่อนุรักษ์ประสานงานเกี่ยวกับทางปฏิรูปที่ดินจังหวัด ซึ่งในระดับพื้นที่พร้อมที่จะทํางานร่วมกัน และขณะนี้เลขาธิการ ส.ป.ก. ได้มีการทําหนังสือแจ้งไปยังปฏิรูปที่ดินจังหวัดทุกจังหวัดแล้ว โดยใน 30 วันแรกเป็นกรอบเวลาที่จะเร่งดําเนินการให้แล้วเสร็จโดยเร็วคือ การนําขอบเขตที่เป็นขอบเขตตามกฎหมายของทั้งสองหน่วยงานเอามาวางเปรียบเทียบกันว่ามีการทับซ้อน หรือไม่ตรงกันอย่างไร และกําหนดให้พื้นที่ทั้ง 2 เส้นนั้นให้เป็นพื้นที่เป้าหมายเพื่อจะได้ทราบว่าทั้งประเทศมีพื้นที่ที่ไหนบ้าง ที่มีเส้นไม่ตรงกันและทําความตกลงเข้าใจกัน ส่วนที่เหลือจะเป็นเรื่องของการรอผลการพิจารณาของอนุกรรมการแผนที่ทับซ้อนที่ดินของรัฐหรือ One map ที่อยู่ภายใต้คณะกรรมการนโยบายที่ดินแห่งชาติ ซึ่งจะใช้กรอบเวลาของการตรวจสอบที่ดินของ สคทช. ภายใน 2 เดือน แต่สิ่งที่เรากําลังเร่งรัดคือหากตรงไหนที่เรากําหนดพื้นที่ภายใน 1 เดือน ( 30 วัน) ยังได้ข้อยุติไม่ตรงกันก็จะเข้าไปสู่คณะอนุกรรมการ One map แต่ถ้าตรงไหนสามารถยุติกันได้ทั้งสองหน่วยงานก็สามารถเดินหน้าได้เลย เพื่อกลับมาเป็นพื้นที่อนุรักษ์ หรือเป็นพื้นที่ดําเนินการออกเอกสาร ส.ป.ก.
เลขาธิการ ส.ป.ก. กล่าวว่า ในส่วนของ ส.ป.ก. ได้มีหนังสือไปถึงผู้ว่าราชการจังหวัดทุกจังหวัด เมื่อวันที่ 23 กุมภาพันธ์ 2567 ในกรณีที่ให้ผู้ว่าราชการจังหวัดในฐานะประธาน คปช. ได้แต่งตั้งทํางานประกอบด้วย 9 หน่วยงาน ในการที่จะเข้ามาเป็นคณะกรรมการตรวจสอบตรวจสอบว่า ส.ป.ก. ออกเอกสารสิทธิ์ในพื้นที่ที่ออก 9 หน่วยงานมีความเห็นว่าทับซ้อนหรือไม่ ไปล้ําหน่วยงานไหนหรือไม่ ตรงส่วนนี้จะเป็นหน่วยงานที่ตั้งขึ้นมาเพื่อให้เกิด อย่างแรก ส.ป.ก. จัดที่ดินถูกที่ถูกทางไม่มีการล้ําพื้นที่อุทยานไม่มีการล้ําพื้นที่ป่าไม้ ที่สําคัญที่หลวง เพราะในพื้นที่ประเทศไทยมีหน่วยงานที่ดูแลพื้นที่ของรัฐ ทั้งกรมการปกครอง กรมธนารักษ์ และกรมทรัพยากรทางทะเลและชายฝั่ง (ทช.) โดยเอาทั้ง 9 หน่วยงานเข้ามาพูดคุยกันจะเป็นหน่วยงานในการกลั่นกรองกันว่า ส.ป.ก. ออก ส.ป.ก. ที่ไม่ได้ไปอยู่ในพื้นที่ของหน่วยงานอื่น
ส่วนเรื่องที่จะเป็นอํานาจในการออกเอกสารสิทธิ์ เหตุที่ปฏิรูปที่ดินจังหวัดออกเอกสารสิทธิ์เองเนื่องจาก ส.ป.ก. เดิมเคยใช้คณะกรรมการปฏิรูที่ดินจังหวัดในการออกเอกสารสิทธิ์ ภายหลังสํานักงานคณกรรมการกฤษฎีกา มีความเห็นมาว่าอํานาจการออกเอกสารสิทธิ์เป็นสํานักงานปฏิรูปที่ดิน ซึ่งเป็นอํานาจของเลขาฯ เลขาฯ จึงมอบอํานาจให้กับปฏิรูปที่ดินจังหวัด แต่ว่าภายใต้การมอบอํานาจได้สั่งการไปว่าทุกขั้นตอนในการออกเอกสารสิทธิ์ให้เป็นไปโดยระเบียบ เป็นไปโดยชอบ ส่วนในเรื่องของการออกเอกสารสิทธิ์ที่ไม่ชอบ ตนได้มีการดําเนินการกับเจ้าหน้าที่มาโดยตลอด มีการตรวจสอบทุก ๆ ปี ส.ป.ก. มีการสแกนพื้นที่ ทั้งแผนที่ภาพถ่ายทางอากาศ และที่หน่วยงานส่งมาให้ไปตรวจสอบ วันนี้จึงควรทํางานร่วมกันอย่างใกล้ชิดกันมากขึ้น เรามีหน่วยงานของรัฐมาช่วยดู วันนี้อธิบดีกรมอุทยานฯ ได้มีการพูดถึงเรื่องของการส่งเทปไฟล์ เราก็จะให้มีการตรวจสอบกัน อันไหนที่ซับซ้อนหรือส่วนไหนที่ไม่สามารถมีข้อยุติที่เราจะไม่ทะเลาะกัน เราจะส่งให้กับทาง one map ส่งเข้าส่งเข้า สคทช. ซึ่งเป็นหน่วยงานที่มีอํานาหน้าที่ในการดําเนินงานตรงส่วนนั้นอยู่แล้ว ในส่วนของความชัดเจน ในพื้นที่บางพื้นที่ ถ้ากรมอุทยานฯ แจ้งว่า ตรงส่วนนี้เข้าไปใกล้พื้นที่ corridor ทาง ส.ป.ก. ต้องระวังเรื่องของการดูแลอนุรักษ์ จะต้องนําเรื่องเข้ามาพูดคุยกันว่าความเห็นในเชิงวิชาการของกรมอุทยานฯ ว่าอย่างไร ส.ป.ก. สามารถดําเนินการได้มากน้อยแค่ไหนอย่างไร โดยหากบริเวณพื้นที่ใดเป็นพื้นที่ที่ได้เตรียมการไว้ ต้องแจ้งเราให้ทราบเพราะบางพื้นที่ บางครั้ง ส.ป.ก. ไม่ทราบ ตามหลักวิชาการอย่างหลายพื้นที่ขอให้มีการแจ้งทาง ส.ป.ก. จะได้รู้ว่าพื้นที่ที่ได้เตรียมการมีประชาชนที่รอเอกสารสิทธิ์หรือไม่ ตรงนี้รัฐต้องเยียวยาเพราะว่าออกตามหน้าที่ของหน่วยแต่ละหน่วยส่วนนี้ก็ดําเนินการไป
เลขาธิการ ส.ป.ก. ย้ําว่า วันนี้ในมิติการทํางานขอทํางานร่วมกัน เรื่องในอดีตก็ปล่อยไปเพราะว่าทุกที่ต้องทํางานให้กับประชาชน แต่เจตนารมณ์ของแต่ละหน่วยงานดําเนินงานมีมิติการทํางานที่ไม่ตรงกัน ซึ่งในวันนี้ก็ต้องมาคุยกัน ทั้งนี้ ส.ป.ก. ได้ทําหนังสือแจ้งให้ทุกจังหวัดแล้วเมื่อวันที่ 23 กุมภาพันธ์ ถึงผู้ว่าราชการ เพื่อจะได้สามารถดูแลการทํางานได้โดยไม่ต้องมาเกิดข้อขัดแย้งกันในอนาคต ทุกคนยอมรับร่วมกันว่า ส.ป.ก สามารถทําได้ หากเห็นว่าไม่สามารถทําได้ก็ให้แย้งเข้ามา ส.ป.ก.จะหยุดเพื่อมาดูในรายละเอียดอีกครั้งว่าใช่หรือไม่อย่างไร ตรงส่วนนี้ขอเป็นอีกมิติที่อยากจะนําเรียนให้กับประชาชนได้รับทราบ